ფსისგორი
ფსისგორი — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხევის კავკასიონზე, მდინარეების ჯუთისწყლისა და ჭაუხისწყლის (ჯუთისწყლის მარცხენა შენაკადი) წყალგამყოფზე. სიმაღლე ზღვის დონიდან 3351 მ. აგებულია ქვედაიურული თიხაფიქლებითა და ქვიშაქვებით. მთის ჩრდილოეთ და სამხრეთ კალთები ციცაბოა, აღმოსავლეთი და დასავლეთი — დამრეცი. კალთების ქვედა ნაწილი ხევებით არის დანაწევრებული. შემოსილია ალპური ბალახეულით.